กฎกระทรวงยกเลิกกฎกระทรวง ฉบับที่ 8 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 พ.ศ. 2566
ประกาศวันที่ 2023-08-18

content: กฎกระทรวง ยกเลิกกฎกระทรวง ฉบับที่ ๘ (พ.ศ. ๒๕๓๙) ออกตามความในพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ พ.ศ. ๒๕๖๖
content: อาศัยอำนาจตามความในมาตรา ๗ วรรคหนึ่ง และมาตรา ๙๐ วรรคสี่ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
content: ให้ยกเลิกกฎกระทรวง ฉบับที่ ๘ (พ.ศ. ๒๕๓๙) ออกตามความในพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕
content: ให้ไว้ ณ วันที่ ๑๑ สิงหาคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๘ (พ.ศ. ๒๕๓๙) ออกตามความในพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ มีสาระสำคัญเป็นการกำหนดหลักเกณฑ์ เงื่อนไข และวิธีการ
content: ตลอดจนค่าธรรมเนียมในการขอใบอนุญาตและการออกใบอนุญาตประกอบธุรกิจหลักทรัพย์ประเภทการจัดการกองทุนรวมเพื่อผู้ลงทุนซึ่งเป็นคนต่างด้าว เพื่อแก้ไขข้อจำกัดเกี่ยวกับอัตราส่วนการถือหุ้นของคนต่างด้าวในบริษัทที่จดทะเบียนในตลาดหลักทรัพย์แห่งประเทศไทย
content: แต่เนื่องจากปัจจุบันผู้ลงทุนซึ่งเป็นคนต่างด้าวสามารถลงทุนในบริษัทจดทะเบียนที่มีข้อจำกัดเรื่องการถือหุ้นของคนต่างด้าวผ่านใบแสดงสิทธิในผลประโยชน์ที่เกิดจากหลักทรัพย์อ้างอิงไทย (Non-voting Depository Receipt : NVDR) ทำให้การลงทุนในกองทุนรวมเพื่อผู้ลงทุนซึ่งเป็นคนต่างด้าวลดลง
content: อีกทั้งปัจจุบันไม่มีผู้ประกอบธุรกิจดังกล่าวแล้ว สมควรยกเลิกกฎกระทรวงดังกล่าว จึงจำเป็นต้องออกกฎกระทรวงนี้